b'\n_START_ARTICLE_\nCeli\xc4\x8dno dihanje\n_START_PARAGRAPH_\nCeli\xc4\x8dno dihanje ali celi\xc4\x8dna respiracija je skupno ime za metabolne reakcije v celici, s katerimi ta pridobiva biokemijsko energijo iz organskih molekul. Energija se spro\xc5\xa1\xc4\x8da cilje organskih molekul in se porablja za sintezo energetsko bogatih prena\xc5\xa1alcev. Reakcije, udele\xc5\xbeene pri celi\xc4\x8dnem dihanju, sodijo med katabolne._NEWLINE_Celi\xc4\x8dno dihanje poteka v citosolu, delu citoplazme in mitohondriju. Sestavljeno je iz treh sklopov reakcij:_NEWLINE_- Glikolize (poteka v citosolu) = glukoza se pod vplivom encimov razgradi na dva piruvata - dobimo 2 ATP_NEWLINE_- Krebsov cikel (matriks mitohondrija) = nastaja \xc5\xa1est molekul C02 - dobimo 2 ATP_NEWLINE_- Dihalna veriga (notranja membrana mitohondrija) = 12 elektronov in protonov vodika se pridru\xc5\xbei kisiku. Nastane 12 molekul vode, katerih \xc5\xa1est se porabi v krebsovem ciklu, ostalih \xc5\xa1est pa predstavlja kon\xc4\x8dni produkt reakcije - dobimo 34 ATP _NEWLINE_- KON\xc4\x8cNI DOBI\xc4\x8cEK - 38 ATP_NEWLINE_Med organskimi molekulami, ki jih celice porabljajo pri celi\xc4\x8dnem dihanju, so glukoza, aminokisline in ma\xc5\xa1\xc4\x8dobne kisline, najobi\xc4\x8dajnej\xc5\xa1i oksidant (prejemnik elektronov) pa je molekularni kisik (O\xe2\x82\x82). Obstajajo pa tudi organizmi, ki uporabljajo namesto kisika druge organske molekule, npr. molekularni du\xc5\xa1ik (N\xe2\x82\x82). Respiraciji, kjer je kon\xc4\x8dni prejemnik elektronov kisik, pravimo aerobna, kjer so prejemnik druge molekule pa anaerobna._NEWLINE_Energija, ki jo celica pridobi s celi\xc4\x8dnim dihanjem, se porablja za sintezo molekul, ki slu\xc5\xbeijo kot kemi\xc4\x8dna shramba. Ena najbolj raz\xc5\xa1irjenih tovrstnih molekul je adenozintrifosfat (ATP), ki posreduje shranjeno energijo za mnogo drugih reakcij. Zaradi njegove raz\xc5\xa1irjenosti je poznan kot \xc2\xbbuniverzalna energetska valuta\xc2\xab, njegova koli\xc4\x8dina v celici namre\xc4\x8d pove, koliko energije je na voljo za energetsko zahtevne procese.'